钦定古今图书集成/明伦汇编/氏族典/第038卷 > 《廖用贤尚友录》 > 江蒨
## 钦定古今图书集成/明伦汇编/氏族典/第038卷 > 《廖用贤尚友录》 > 江蒨

按《梁书江蒨传》：“蒨字彦摽，济阳考城人。父敩，有重名。
蒨幼聪警，读书过目，便能讽诵。选为国子生，通《尚书》，
举高第。起家秘书郎，累迁司徒东阁祭酒，庐陵王主
簿。居父忧，以孝闻。服阕，除太子洗马，累迁司徒左南
属，太子中舍人，秘书丞。出为建安内史。义师下，蒨帅
吏民拒之。及建康城平，蒨坐禁锢。俄被原，起为后军”
临川王外兵参军，累迁临川王友，中书侍郎，太“子家
令，黄门侍郎，领南兖州大中正，迁太子中庶子，转中
权始兴王长史。出为伏波将军、晋安内史，诏征为宁
朔将军、南康王长史，行府州国事。”顷之，迁太尉临川
王长史，转尚书吏部郎，右将军。蒨方雅有风格，徐勉
为儿求婚，蒨不答，由此与勉有忤。除散骑常侍，不拜。
寻迁司徒左长史。高祖谓勉云：“江蒨资历应居选部。”
勉对曰：“蒨有眼患，又不悉人物。”高祖乃止。迁光禄大
夫。大通元年卒，时年五十三，谥肃子。